CELEX: 62019TN0107
Language: da
Date: 2019-02-20 00:00:00
Title: Sag T-107/19: Sag anlagt den 20. februar 2019 — ALDE mod Parlamentet

15.4.2019   
            
            
               DA
            
            
               Den Europæiske Unions Tidende
            
            
               C 139/87
            
         
      Sag anlagt den 20. februar 2019 — ALDE mod Parlamentet
      (Sag T-107/19)
      (2019/C 139/88)
      Processprog: engelsk
      
         Parter
      
      
         Sagsøger: Alliancen af Liberale og Demokrater for Europa (ALDE) (Bruxelles, Belgien) (ved advokaterne E. Plasschaert og E. Montens)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Annullation af Europa-Parlamentets afgørelse af 10. december 2018, indeholdt i skrivelsen af 12. december 2018 med referencen D202862, vedrørende sagsøgerens endelige tilskud, for så vidt som den:
                  
                              —
                           
                           
                              omklassificerede beløbet vedrørende »Survey on attitude on UK minority groups in the EU«, dvs. 108 985,58 EUR, som værende en ikke-støtteberettiget udgift, der skal tilbagebetales på grund af påstået manglende overholdelse af artikel 7 i Europa-Parlamentets og Rådets forordning (EF) nr. 2004/2003 af 4. november 2003. (1)
                              
                           
                        
                              —
                           
                           
                              omklassificerede beløbet vedrørende »UK Trade Partnership Conference«, dvs. 122 295,10 EUR, som værende en ikke-støtteberettiget udgift, der skal tilbagebetales på grund af påstået manglende overholdelse af artikel 7 i forordning nr. 2004/2003.
                           
                        
                              —
                           
                           
                              omklassificerede beløbet vedrørende »Conservative International — Miami Conference of 26-27 May 2017«, dvs. 249 589,17 EUR, som værende en ikke-støtteberettiget udgift, der skal tilbagebetales på grund af påstået manglende overholdelse af artikel 8 i forordning nr. 2004/2003.
                           
                        
                              —
                           
                           
                              omklassificerede beløbet vedrørende »Conservative International — Kampala Conference of 13-15 July 2017«, dvs. 91 546,58 EUR, som værende en ikke-støtteberettiget udgift, der skal tilbagebetales på grund af påstået manglende overholdelse af artikel 8 i forordning nr. 2004/2003.
                           
                        
                              —
                           
                           
                              fastsatte, at betalingen af medlemskontingent på 133 043,80 EUR fra Prosperous Armenian Party er genstand for den grænse på 12 000 EUR, der er fastsat for donationer, og pålagde sagsøgeren at returnere beløb over 12 000 EUR til det pågældende medlem, dvs. et beløb på 121 043,80 EUR.
                           
                        
            
                  —
               
               
                  Annullation af bidragsafgørelsen med nr. FINS-2019-5, for så vidt som den gør Europa-Parlamentets betaling af 100 % af forfinansieringsbeløbet på 4422 345,48EUR afhængigt af tilbagebetaling inden 15. januar 2019 af i) beløbet på 535 609,48 EUR til Europa-Parlamentet af ii) enhver betaling uberettiget modtaget af enhver tredjemand til sådan en tredjemand og følgelig annullation af artikel 1.5.1 i de særlige vilkår og betingelser bilagt nævnte bidragsafgørelse.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for den første påstand har sagsøgeren fremført tretten anbringender.
      Anbringender vedrørende alle anfægtede aspekter af afgørelsen:
      
                  1.
               
               
                  Første anbringende om tilsidesættelse af princippet om god forvaltning, af artikel 7 og artikel 8 i Europa-Parlamentets Præsidiums afgørelse af 29. marts 2004 om fastsættelsen af gennemførelsesbestemmelser til forordning nr. 2004/2003, af artikel II.14.1 i tilskudsafgørelsen og af sagsøgerens ret til forsvar.
               
            
                  2.
               
               
                  Andet anbringende om tilsidesættelse af artikel 9, stk. 3, i forordning nr. 2004/2003.
                  Anbringender vedrørende omklassificering af beløbet på 108 985,58 EUR som værende et ikke-støtteberettiget beløb, der skal tilbagebetales:
               
            
                  3.
               
               
                  Tredje anbringende om tilsidesættelse af artikel 7 i forordning nr. 2004/2003, i det mindste anlæggelse af et åbenbart urigtigt skøn.
               
            
                  4.
               
               
                  Fjerde anbringende om tilsidesættelse af EU’s almindelige retssikkerhedsprincip.
               
            
                  5.
               
               
                  Femte anbringende om tilsidesættelse af EU’s almindelige ligebehandlingsprincip.
                  Anbringender vedrørende omklassificering af beløbet på 122 295,10 EUR som værende et ikke-støtteberettiget beløb, der skal tilbagebetales:
               
            
                  6.
               
               
                  Sjette anbringende om tilsidesættelse af artikel 7 i forordning nr. 2004/2003, i det mindste anlæggelse af et åbenbart urigtigt skøn.
               
            
                  7.
               
               
                  Syvende anbringende om tilsidesættelse af EU’s almindelige ligebehandlingsprincip.
                  Anbringender vedrørende omklassificering af beløbene på 249 589,17 EUR og 91 546,58 EUR som værende ikke-støtteberettigede beløb, der skal tilbagebetales:
               
            
                  8.
               
               
                  Ottende anbringende om tilsidesættelse af artikel 8 i forordning nr. 2004/2003, af artikel 10, stk. 4, TEU, af artikel 204a i finansforordningen og af artikel 11 og artikel 12 i Den Europæiske Unions charter om grundlæggende rettigheder, i det mindste anlæggelse af et åbenbart urigtigt skøn.
               
            
                  9.
               
               
                  Niende anbringende om tilsidesættelse af EU’s retssikkerhedsprincip.
               
            
                  10.
               
               
                  Tiende anbringende om tilsidesættelse af EU’s almindelige ligebehandlingsprincip og princip om forbud mod forskelsbehandling.
                  Anbringender vedrørende omklassificering af beløbet på 133 043 EUR og afgørelsen om tilbagebetaling af 121 043,80 EUR:
               
            
                  11.
               
               
                  Ellevte anbringende om tilsidesættelse af artikel 2 og artikel 6 i forordning nr. 2004/2003, i det mindste anlæggelse af et åbenbart urigtigt skøn.
               
            
                  12.
               
               
                  Tolvte anbringende om tilsidesættelse af EU’s retssikkerhedsprincip.
               
            
                  13.
               
               
                  Trettende anbringende om tilsidesættelse af EU’s ligebehandlingsprincip og princip om forbud mod forskelsbehandling.
               
            Til støtte for den anden påstand har sagsøgeren fremført to anbringender.
      
                  1.
               
               
                  Første anbringende om tilsidesættelse af princippet om god forvaltning, af artikel 19 i Europa-Parlamentets og Rådets forordning (EU, Euratom) nr.1141/2014 af 22. oktober 2014 (2) og af sagsøgerens ret til forsvar.
               
            
                  2.
               
               
                  Andet anbringende om tilsidesættelse af artikel 6, stk. 1, i Europa-Parlamentets Præsidiums afgørelse af 28. maj 2018 om fastsættelse af gennemførelsesbestemmelser til forordning nr. 1141/2014.
               
            
         (1)  Europa-Parlamentets og Rådets forordning (EF) nr. 2004/2003 af 4. november 2003 om statut for og finansiering af politiske partier på europæisk plan (EUT L 297 af 15.11.2003, s. 1).
      
         (2)  Europa-Parlamentets og Rådets forordning (EU, Euratom) nr. 1141/2014 af 22.10.2014 om statut for og finansiering af europæiske politiske partier og europæiske politiske fonde (EUT L 317 af 4.11.2014, s. 1).